Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministerit Cameron ja Netanjahu kiistelevät -
oletetun erimielisyyden keskellä vallitsevasta tilasta.
Hamas sanoo, ettei se halua uutta sotaa juutalaisvaltion kanssa.
Yhdysvaltain presidentti Obama sanoo olevansa luottavainen, -
että USA voittaa taistelun Isisiä vastaan.
Brittipääministeri Cameron kritisoi ankarasti Israelia parlamentissa.
Hän sanoi, että hänet tunnettiin suurena Israelin ystävänä, -
mutta kun hän kävi Jerusalemissa ensikertaa ja näki, -
mitä kaupungin itäosassa tapahtuu, hän järkyttyi.
Cameron sanoi Britannian tukevan juutalaisvaltiota -
mutta ei "laitonta israelilaissiirtokuntien rakentamista" -
eikä tilannetta Itä-Jerusalemissa, joka on pääosin arabien asuttama.
Hän viittasi alueen alikehittymiseen kaupungin länsipuoleen verrattuna.
Cameron tähdensi, että on elintärkeää säilyttää Jerusalemin vallitseva tila.
Pääministeri Netanjahu arvosteli Cameronia siitä, -
että tämä kutsui "Itä-Jerusalemin tilannetta todella järkyttäväksi".
Netanjahu painotti, että Cameron ― eittämättä Israelin ystävä ―
nähtävästi unohti tosiasioita Jerusalemista.
Hän korosti, että vain Israelin suvereniteetti estää Isisiä ja Hamasia -
polttamasta pyhättöjä.
Muita uutisia: -
Pääministeri Netanjahu sanoi Israelin edenneen teknisissä ratkaisuissa, -
joilla Gazan terroristitunneleita voidaan paikantaa tehokkaammin.
Netanjahu tapasi Gazan lähellä sijaitsevien yhteisöjen johtajia.
Nämä olivat pyytäneet tapaamista, -
koska asukkaissa oli herännyt huoli Hamasin hyökkäystunneleista.
Tunnelit ovat välitön uhka Israelin eteläosien yhteisöjen turvallisuudelle.
Israelin puolustusvoimien korkea-arvoiset upseerit varoittivat, -
että talouden ahdinko Gazassa kasvattaa -
uuden väkivaltaisen yhteenoton mahdollisuutta Israelin ja Gazan välillä
Viranomaiset painottivat, että taloutta pitää korjata niin pian kuin suinkin.
Eräs korkea-arvoinen upseeri painotti, että armeijan mukaan tulisi arvioida, -
pitäisikö Gazaan rakentaa satama osana alueen elvyttämistä.
Hän varoitti, että jos talouskriisi Gazassa pitkittyy -
ja jos asukkaat vajoavat epätoivoon -
väkivaltaisten yhteenottojen vaara Israelin kanssa kasvaa, -
vaikka Israelin armeijalla olisikin pelotevoima.
Hamas-islamistijärjestön johto- portaaseen kuuluva Zahar sanoo, -
ettei Hamas halua sotaa Israelin kanssa ja että tunneliverkosto, -
jota se kaivaa ja josta osa on ulottunut Israelin alueelle aiemmin, -
palvelee vain puolustustarkoituksia.
En usko, että kukaan täällä haluaa sotaa.
Emme halua yhteenottoa Israelin kanssa, -
mutta jos se osoittaa aggressioita, meidän täytyy puolustaa itseämme.
Hamas otti haltuunsa Gazan v. 2007 -
lyhyen, Abbasin joukkoja vastaan käydyn sisällissodan päätteeksi.
Se pitää yli 1,9 miljoonan asukkaan kaistaletta tiukassa otteessaan.
Zahar on Hamasin perustajia ja johtohahmoja Gazassa, -
ja hänen uskotaan olevan lähellä Hamasin sotilaallista siipeä.
Hamas on perustamisestaan v. 1987 asti vaatinut Israelin tuhoamista.
Se pitää koko historiallista Palestiinaa Jordanilta Välimerelle omanaan.
Muita uutisia: -
Israelin YK-lähettiläs Danon vaati YK:n pääsihteeri Ban Ki-moonia -
tuomitsemaan Iranin ilmoituksen, -
että tämä palkitsee kuolleiden palestiinalaisterroristien perheet.
Kirjeessään pääsihteerille Danon sanoi, että Iran jatkaa terroriaan -
ja että jos YK todella tahtoo rauhoittaa Lähi-idän, -
sen täytyy tyrehdyttää rahavirrat Teheranista terroristeille.
Aiemmin Iranin Libanonin-lähettiläs Mohammed Fateh Ali ilmoitti, -
että Iran maksaa 7 000 dollaria -
jokaiselle terroriin osallisena kuolleen palestiinalaisen perheelle.
Samoin se maksaa 30 000 dollaria jokaiselle perheelle, -
jonka talon Israel purkaa osana pelottelutaktiikkaa terrorin torjunnassa
Yhdysvaltain presidentti Obama ilmoitti olevansa luottavainen, -
että Yhdysvallat voittaa taistelunsa Isisiä vastaan.
Hän kuitenkin huomautti, että Syyrian konfliktin lopettaminen -
on avaintekijä Isisin kukistamisessa ja hajottamisessa.
Presidentti Obama puhui tapaamisessa -
Yhdysvaltain turvallisuusneuvoston kanssa ulkoministeriössä.
Obama huomautti, että vaikka taistelut eivät muutu helpommaksi, -
yhtenäinen kansainvälinen rintama Isisiä vastaan on menestyksen avain,
vaikka avainpelaajien erimielisyydet -
haittaavat konfliktinratkaisuponnisteluja.
Ensinnäkin haluan toistaa, että taistelu on vaikeaa.
Tilanne Irakissa ja Syyriassa on monimutkaisimpia pitkiin aikoihin.
Isis on kaivautunut kaupunkialueille. Se käyttää siviilejä ihmiskilpinä.
Maat, yhteisöt ja ryhmät, jotka taiste- levat Isisiä vastaan lyhytkestoisesti, -
eivät useinkaan suostu pitkän aikavälin tavoitteisiin.
Taistelu Syyriassa ei ole vain sisällissotaa vaan sijaissotaa -
alueellisten valtojen välillä. Siinä heijastuu lahkojenvälinen kilpailu.
Obama kiitti Yhdysvaltain johtamaa liittoumaa siitä, -
että se on lisännyt painostusta Isisiä vastaan. Hän lisäsi, -
että iskut Isisin huoltokykyyn nakertavat sen taistelutahtoa.
66-jäseninen liittoumamme, mukaan lukien arabikumppanit, vahvistuu.
Kiitos ministeri Carterin, kahden kuukauden aikana -
miltei kaikki kumppanimme ovat luvanneet lisätä panostaan.
He hyväksyvät näkemyksemme, miten lisäämme painostusta Isisiä kohtaan.
Olemme iskeneet kiivaasti Isisin öljyinfrastruktuuria, säiliöautoja, -
porausreikiä ja jalostamoja kohti. Siksi Isisin öljytulot ovat kutistuneet.
Tuhoamme keskuksia, jossa Isis säilyttää käteisvarojaan.
Sen rahat katoavat kirjaimellisesti savuna ilmaan.
Siksi Isis on joutunut leikkaamaan taistelijoidensa palkkoja, -
mikä nakertaa taistelutahtoa.
Obama toisti moneen otteeseen kantansa, että ainoa tapa kukistaa Isis
on Syyrian konfliktin päättäminen.
Kuten olemme koko ajan sanoneet, ainoa tapa hoidella Isis pysyvästi -
on lopettaa kaaos ja sisällissota, jotka ovat nielleet Syyrian.
Siksi Isis alun alkaenkin kykeni nousemaan kukoistukseen.
Venäjän raskaiden ilmapommitusten tukemat Syyrian hallinnon joukot -
valtasivat Isisiltä kaupungin, joka on Aleppoon kulkevan reitin varrella.
Reitti pysyy edelleen suljettuna.
Khanaser sijaitsee 50 kilometriä Alepposta kaakkoon.
Syyrian armeija vapautti kaupungin.
Isis oli tiettävästi vallannut sen kaksi päivää sitten.
Isisiin liitetty uutistoimisto Amaq kertoo Isis-taistelijoiden vetäytyneen -
kun Syyrian armeija ja šiiamilitiat, jotka olivat saaneet vahvistuksia, -
tunkeutuivat kaupunkiin Venäjän intensiivisten ilmaiskujen tukemana.
Sotilasasiantuntijat pitävät kaupungin valtausta -
merkittävänä saavutuksena Assadin joukoille.
Kiitos seurasta. Rukoilkaa rauhaa Israelille ja Jerusalemille.
Olen Jair Pinto. Hyvää illan jatkoa ja shabat shalom! Maanantaihin!
Suomennos: Marianne Tenetz